Landbrug og Natur 18. december 2024 SagsID.: 06.02.00-K08-41-23 Medarbejder: runthe

Høring af reguleringsprojekt efter vandløbsloven - delvis rørlægning af grøft på matr. 14b Harring By, Harring

Thisted Kommune har den 17. oktober 2024 modtaget en ansøgning om at rørlægge en markgrøft beliggende på matr. 14b Harring By, Harring. Grøften modtager vand fra matriklen og fra andre ejendomme gennem dræn og kobles til eksisterende rørledning over andre matrikler. En rørlægning af markgrøften, vil derfor være omfattet af reglerne vedr. regulering af vandløb og kræver en tilladelse efter vandløbslovens § 17.

Thisted Kommune sender derfor projektforslaget i høring i 4 uger fra 19. december 2024. Bemærkninger til projektforslaget bedes sendt til vandlobteam@thisted.dk.

Projektbeskrivelse

Projektet ønsker at rørlægge en delstrækning på ca. 190 meter af en drængrøft, som løber til en rørlagt strækning på ca. 150 meter, som udmunder i det målsatte og naturbeskyttede offentlige vandløb Trædholm Bæk.

Udførelsen vil være i 200 mm plastrør med minimum 5 promilles fald. Der etableres rensebrønde ved tilkobling til eksisterende dræn samt ved eksisterende rørlægning, hvor der desuden etableres en kuppelrist for at undgå eventuel oversvømmelse ved vejen. Se bilag for koter og placering af rensebrønde.

Projektet vil give bedre arrondering og forventes at mindske sedimenttransport til Trædholm Bæk.

Eksisterende forhold

Grøften er periodisk vandførende og der er ikke observeret karakteristiske vandløbsplanter eller dyr.

Afvandingsforholdene vurderes at være fastholdt ved projektet.

Tidsplan og økonomiske forhold.

Arbejdet vedrører alene matr. 14b Harring By, Harring. Lodsejer alene afholder udgifterne til projektet, som forventes udført i foråret 2025

Figur 1. oversigtskort

Figur 2. detailkort rød markerer ny rørlægning og brøndtilkobling. Gul er eksisterende rør og brønde

Med venlig hilsen

Rune Gade Therkildsen

Vandløbssagsbehandler

Bilag

Ansøgning